আজ কামদুনি মামলায় দোষীদের শাস্তি ঘোষণা হতে পারে। গতকাল আদালতে শাস্তির মেয়াদ নিয়ে শুনানি হয়। আসামী পক্ষের আইনজীবী কম শাস্তির আর্জি জানালেও দোষীদের ফাঁসিই চাইছে কামদুনি। পরশু ৬ জন অভিযুক্ত দোষী সাব্যস্ত হওয়ার পর শাস্তির মেয়াদ নিয়ে শুনানি চান তাদের আইনজীবীরা।
 ওয়েব ডেস্ক: আজ কামদুনি মামলায় দোষীদের শাস্তি ঘোষণা হতে পারে। গতকাল আদালতে শাস্তির মেয়াদ নিয়ে শুনানি হয়। আসামী পক্ষের আইনজীবী কম শাস্তির আর্জি জানালেও দোষীদের ফাঁসিই চাইছে কামদুনি। পরশু ৬ জন অভিযুক্ত দোষী সাব্যস্ত হওয়ার পর শাস্তির মেয়াদ নিয়ে শুনানি চান তাদের আইনজীবীরা। কাল বিকেল তিনটেয় নগর দায়রা আদালতের বিচারক সঞ্চিতা সরকারের এজলাসে আরম্ভ হয় শুনানি। বিকেল সাড়ে তিনটে থেকে চারটে পর্যন্ত রুদ্ধদ্বার কক্ষে আইনজীবীরা রায়ের কপি পড়েন। প্রকাশ্য শুনানিও হয়। তবে সময়যথেষ্ট না থাকায় আজ ফের বেলা এগারোটা থেকে এক ঘণ্টা ফের আসামী পক্ষের বক্তব্য শোনার ফয়সালা নেন বিচারক। আজ দুপক্ষের সওয়াল শুনে দোষী সাব্যস্ত ৬ জনের সাজা ঘোষণা করতে পারেন তিনি।